rejauldu/bengali-wikipedia huggingface dataset:
ভিকি নাফো (হিব্রু: ויקי קנפו; জন্ম ১৯৬০) একজন ইসরায়েলি সমাজকর্মী। তিনি ২০০৩ সালের একক-মাতৃসদৃশ কঠোরতার বিরুদ্ধে শিশু বরাদ্দকে সীমিত করার সংগ্রামের নেতৃত্ব দিয়েছিলেন, তৎকালীন অর্থমন্ত্রী বিনিয়ামিন নেতানিয়াহুর কল্যাণ ও সাহায্যের ক্ষেত্রে সরকারী ব্যয় কমানোর একটি কর্মসূচির অংশ হিসেবে শুরু করা একটি নীতি, যার লক্ষ্য ছিল মূলত আয় সহায়তা এবং জনসংখ্যার প্রান্তিক খাতের লক্ষ্যে অন্যান্য কার্যক্রম পরিচালনা করা, যেমন একক মা।   প্রতিবাদ  নাফো ২০০৩ সালের ২ জুলাই তার দক্ষিণাঞ্চলীয় শহর মিটজেপ রামনের বাড়ি থেকে জেরুজালেমের অর্থ মন্ত্রণালয়ের দিকে একটি মিছিল বের করেন।। তিনি ইসরায়েলের পতাকা বহন করে প্রধান ও শাখা রাস্তা দিয়ে হেঁটেছিলেন। মিছিল, যা প্রায়  ছিল, মিছিল সম্পন্ন এক সপ্তাহ লেগেছিল। পথিমধ্যে, তিনি অন্যান্য একক মা ও পরিবারের সাথে যোগ দিয়েছিলেন, এবং মিডিয়া দ্বারা ঘনিষ্ঠভাবে অনুসরণ করা হয়েছিল, যা একটি "জাতীয় কারণ" হয়ে উঠেছিল। যখন তিনি জেরুজালেমে পৌঁছেছিলেন, তখন তিনি একক-মা প্রতিবাদ শিবিরে যোগ দিয়েছিলেন, যা সরকারী অফিসের সামনে স্থাপিত হয়েছিল, সেখানকার মা ও পরিবারের প্রতি প্রধান মিডিয়ার দৃষ্টি আকর্ষণ করেছিল।   নাফোর কাছে নেতাফিয়াহু প্রাথমিক প্রতিক্রিয়া ছিল: "কাজে যাও! আপনার যদি মিছিল করার ক্ষমতা থাকে, তাহলে আপনি কাজে যেতে পারেন"।  তিনি মিছিলের পরে, অন্যান্য দলগুলি প্রতিবন্ধী অধিকার গোষ্ঠীর প্রতিনিধি ও বয়স্কদের সহ সম্প্রসারিত প্রতিবাদে যোগ দেয়। নাফোর প্রতি মিডিয়ার আগ্রহ অব্যাহত রয়েছে এবং তাকে বারবার সাক্ষাৎকার গ্রহণ করা হয়েছিল এবং উদ্ধৃত করা হয়েছিল। যে সংগ্রামের জন্য তিনি একটি প্রতীক হয়ে উঠেছিলেন তাকে কখনও কখনও "জুলাই বিপ্লব" বা "দরিদ্রদের বিদ্রোহ" বলা হত।  তার পথ ধরে, নাফো বিভিন্ন সামাজিক সক্রিয়তা এবং স্বার্থ গোষ্ঠীর কাছ থেকে সমর্থন পেয়েছিল, তাদের মধ্যে আহোতি, মিজরাহি নারীবাদী আন্দোলন, নিউ ইসরায়েল ফান্ড এবং আরও অনেক কিছু। আহোতি থেকে বেশ কয়েকজন মিজরাহি নারীবাদী বিশেষভাবে যোগ দিয়েছিলেন পুলিশ থেকে নাফোকে রক্ষা করার জন্য, যারা তার মিছিলকে হ্রাস কয়েকবার চেষ্টা করেছিল।Lavie, Smadar. The Knafo Chronicles : Marching on Jerusalem With Israel's Silent Majority, Affilia: Journal of Women and Social Work. Vol. 27 (3): 300-315., 2012  নেতানিয়াহুর প্রতি তার পরিকল্পনা পরিবর্তন করার জন্য ক্রমবর্ধমান জনসাধারণের চাপ প্রয়োগ করা হয়েছিল। তিনি কিছু পরিবর্তন করেছিলেন, যাকে নাফো ও অন্যান্য বিক্ষোভকারীরা "প্রসাধনী" হিসাবে উল্লেখ করেছিল এবং প্রত্যাখ্যান করেছিল।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ইসরায়েলি সক্রিয়কর্মী বিষয়শ্রেণী:মিজরাহি নারীবাদী
প্রতিষ্ঠান সম্পর্কে  বোগদাদী পীর হযরত শাহরাস্তি নামে দ্বীনি শিক্ষা বিস্তারের লক্ষ্যে এলাকায় শিক্ষানুরাগী ব্যক্তিবর্গ ১৯১৪ইং সনে শাহরাস্তি জুনিয়র মাদ্রাসা নামে একটি প্রতিষ্ঠান স্থাপন করেন। পরবর্তীতে ১৯২৭ইং সনে প্রতিষ্ঠানটি হাই মাদ্রাসা হিসেবে স্বীকৃতি লাভ করে। ১৯৬২ইং সনে সরকারি কে অধ্যাদেশ বলে প্রতিষ্ঠানটি উচ্চ বিদ্যালয় হিসেবে স্বীকৃতি লাভ করে বর্তমান পর্যন্ত চলে আসিতেছে। এ প্রতিষ্ঠান হতে অধ্যয়ন শেষে এ যাবৎকাল পর্যন্ত অনেকে উচ্চ শিক্ষা লাভ করে দেশ সেবায় নিয়োজিত ছিলেন ও আছেন। তন্মধ্যে উল্লেখ্য যে মরহুম ডঃ আব্দুছ ছাত্তার।  বিদ্যালয়টি অত্র এলাকায় শিক্ষা বিস্তারে নিরলসভাবে কার্যক্রম চালিয়ে যাচ্ছে। এলাকার ছাত্র-ছাত্রীদের সুবিধার কথা বিবেচনা করে ১৯৮০ সনে এস.এস.সি. পরীক্ষা কেন্দ্র, জুনিয়র বৃত্তি পরীক্ষা কেন্দ্র, প্রাথমিক বৃত্তি পরীক্ষা কেন্দ্র সহ সকল পরীক্ষা কেন্দ্র চালু করা হয়। বর্তমানে জেএসসি পরীক্ষা কেন্দ্রও চালু রহিয়াছে। গরীব মেধাবী ছাত্র-ছাত্রীদের সরকারিভাবে উপবৃত্তি প্রদান, বৎসরের শুরুতেই শিক্ষার্থীদের হতে সরকারীভাবে বিনামূল্যে বই প্রদানের ব্যবস্থা অব্যাহত রহিয়াছে। বিশ্বের সাথে তাল মিলিয়ে বিজ্ঞান ও প্রযুক্তিতে বিশেষ শিক্ষার ব্যবস্থা রহিয়াছে। বর্তমান সরকারের ডিজিটাল বাংলাদেশ গড়ার লক্ষ্য উদ্দেশ্যকে সামনে রেখে শিক্ষা কার্যক্রম সর্বাত্বকভাবে চালানো হইতেছে।  বিদ্যালয়ের ছাত্র-ছাত্রীদের কো-কারিকুলাম শিক্ষা হিসেবে জাতীয় পর্যায়ে খেলাধুলা অংশগ্রহণের কতিত্ত্ব রয়েছে। বিভিন্ন পর্যায়ে জেলা পর্যায়ে অংশগ্রহণ অব্যাহত রহিয়াছে।   বিদ্যালয় প্রতিষ্ঠার ইতিহাস  সারা বিশ্বে যখন বিশ্বযুদ্ধের অগ্নিশিখা প্রজ্জ্বলিত ঠিক সেই সময়েই অত্র এলাকার কতিপয় সুধীজন আজকের শাহ্রাস্তি স্বাস্থ্য কমপ্লেক্স যেখানে অবস্থিত, তথায় শাহরাস্তি জুনিয়র মাদ্রাসা (নিউ স্কীম) নামে অত্র প্রতিষ্ঠানটি প্রতিষ্ঠা করেন। প্রতিষ্ঠানটি ১৯১৯ সাল পর্যন্ত সেখানে চালু অবস্থায় প্রতিষ্ঠানটির বিরুদ্ধে একটি মামলা হয়। মামলার রায়ে প্রতিষ্ঠানটি অন্যত্র স্থানান্তরের আদেশ হয়। সে মতে ১৯১৯ সালেই বর্তমান অবস্থানে প্রতিষ্ঠানটি স্থানান্তর করা হয়। পরবর্তীতে প্রতিষ্ঠানটি জুনিয়র মাদ্রাসা হিসেবে ১৯২৬ সাল পর্যন্ত চলার পর ০১/০১/১৯২৭ সাল হতে প্রতিষ্ঠানটি হাই মাদ্রাসা হিসাবে প্রথম সরকারীভাবে স্বীকৃতি লাভ করে। পরবর্তীতে সরকার এক অধ্যাদেশ বলে সকল হাই মাদ্রাসাকে ১৯৬২ সাল থেকে হাই স্কুলে রূপান্তরিত করে। ১৯৬২ সন থেকে বিদ্যালয়ে দুইটি বিভাগে লেখাপড়া হয়ে আসছিল। ১৯৬৫ সালে বিজ্ঞান বিভাগ খোলা হয়। ১৯৭৪ সালে কৃষি বিভাগ খোলা হয়। ১৯৮০ সাল থেকে প্রাথমিক বৃত্তি পরীক্ষা কেন্দ্র ও মাধ্যমিক পরীক্ষা কেন্দ্র স্থাপিত হয়। ১৯৯৮ সাল থেকে জুনিয়র বৃত্তি পরীক্ষা কেন্দ্র স্থাপিত হয়। ১৯৯৫ সাল থেকে বাংলাদেশ উন্মুক্ত বিশ্ববিদ্যালয়ের অধীন এস.এস.সি প্রোগ্রামের টিউটরিয়ার কেন্দ্র সহ পরীক্ষা কেন্দ্র চালু করা হয়। ২০০৫ সালে এস.এস.সি ভোকেশনাল এর দুটি ট্রেড চালু করা হয়। শিক্ষক নিয়োগ  জটিলতার কারণে ভোকেশনাল ট্রেড দুটির কার্যক্রম স্থগিত রাখা হয়।  প্রতিষ্ঠার পর হইতে অত্র প্রতিষ্ঠানটি সুনামের সাথে শিক্ষা বিস্তার সুচারুরুপে দায়িত্ব পালন করিয়া আসিতেছে। বর্তমানে এটি একটি সরকারি স্কুল। যাহা এই উপজেলায় একমাত্র সরকারি হাই স্কুল।    তথ্যসূত্র   বিষয়শ্রেণী:চাঁদপুর জেলার বিদ্যালয় বিষয়শ্রেণী:শহরাস্তি উপজেলা
thumb|তারাপুর - কমলাসাগর সীমান্ত হাট, কসবা-আগরতলা সীমান্ত ভারত-বাংলাদেশ সীমান্ত হাট বাংলাদেশ ও ভারতের মধ্যে একটি সীমান্ত বাণিজ্য বাজার। এটি একটি বাজারের জায়গা যা সপ্তাহে এক দিন বা দু'দিন চালু থাকে। এটি কেবল শুধুমাত্র দৈনন্দিন পণ্য কেনার জন্য নয় বরং উভয় পক্ষের পরিবারের জন্য পুনর্মিলনের একটি স্থান।  সীমান্ত হাটগুলিতে বাণিজ্য ভারতীয় রুপি / বাংলাদেশ টাকায় এবং বস্তু বিনিময়-এর ভিত্তিতে পরিচালিত হয় এবং এই ধরনের তথ্য সংশ্লিষ্ট সীমান্ত হাটের হাট ব্যবস্থাপনা কমিটি দ্বারা পরিচালিত হয়।  স্থানীয় বাজারের মাধ্যমে স্থানীয় উৎপাদনের বিপণন প্রচলন পদ্ধতি প্রতিষ্ঠা করে দুই দেশের সীমান্তবর্তী দূরবর্তী অঞ্চলে বসবাসরত লোকেদের সুবিধা বৃদ্ধির লক্ষ্যে সীমান্ত হাট করা হয়।  সীমান্ত হাটের তালিকা বর্তমানে ভারত-বাংলাদেশ সীমান্তে চৌদ্দটি সীমান্ত হাট আছে। বালিয়ামারী-কালাইরচর সীমান্ত হাট, রংপুর বিভাগের কুড়িগ্রাম জেলার রাজিবপুর উপজেলার বালিয়ামারী সীমান্তের সাথে ভারতের মেঘালয় রাজ্যের আমপাতি জেলার মহেন্দ্রগঞ্জ থানার সীমান্তে অবস্থিত। ডলুরা-বালাট সীমান্ত হাট, বাংলাদেশের সুনামগঞ্জের ডলুরা ও ভারতের বালাট সীমান্তে অবস্থিত সীমান্ত হাট।  সায়েদবাদ-নালিকাটা বর্ডার হাট বাংলাদেশের সুনামগঞ্জের তাহিরপুর উপজেলার সায়েদাবাদ ও ভারতের মেঘালয় রাজ্যের নালিকাটা সীমান্তে অবস্থিত সীমান্ত হাট।  রাধানগর-কৃষ্ণনগর সীমান্ত হাট, চট্টগ্রাম বিভাগের ফেনী জেলার ছাগলনাইয়া উপজেলার রাধানগর ইউনিয়নের সীমান্তের সাথে ত্রিপুরা রাজ্যের কৃষ্ণনগরের সীমান্তের আন্তঃদেশীয় হাট।  তারাপুর - কমলাসাগর সীমান্ত হাট, চট্টগ্রাম বিভাগের ব্রাহ্মণবাড়িয়া জেলা  কসবা উপজেলার তারাপুরের সীমান্তের সাথে-ত্রিপুরার আগরতলা সীমান্ত আন্তঃদেশীয় হাট। বাগানবাড়ি-রিংকু সীমান্ত হাট,বাংলাদেশের সুনামগঞ্জের দোয়ারাবাজার উপজেলার বোগলা ইউনিয়নের  বাগানবাড়ি ও ভারতের রিংকু এলাকার মধ্যবর্তী স্থানে অবস্থিত।~https://www.prothomalo.com/bangladesh/district/%E0%A6%B8%E0%A7%81%E0%A6%A8%E0%A6%BE%E0%A6%AE%E0%A6%97%E0%A6%9E%E0%A7%8D%E0%A6%9C%E0%A7%87-%E0%A6%9A%E0%A6%BE%E0%A6%B2%E0%A7%81-%E0%A6%B9%E0%A6%B2%E0%A7%8B-%E0%A6%A6%E0%A7%8D%E0%A6%AC%E0%A6%BF%E0%A6%A4%E0%A7%80%E0%A7%9F-%E0%A6%B8%E0%A7%80%E0%A6%AE%E0%A6%BE%E0%A6%A8%E0%A7%8D%E0%A6%A4-%E0%A6%B9%E0%A6%BE%E0%A6%9F   তথ্যসূত্র   বিষয়শ্রেণী:হাট-বাজার বিষয়শ্রেণী:বাংলাদেশ বিষয়শ্রেণী:বাংলাদেশ–ভারত সীমান্ত বিষয়শ্রেণী:বাংলাদেশ–ভারত সম্পর্ক
thumb| মিলান কুন্ডেরা এক বিংশ শতাব্দীর প্রথম অর্ধাংশের পৃথিবীর অন্যতম জনপ্রিয় একজন লেখক। তিনি প্রধানত চেক ভাষায় লেখেন। তবে তার কিছু বই ফরাসিতেও লেখা।  তার জন্ম ১ এপ্রিল ১৯২৯ চেকস্লাভাকিয়ার ব্রানোতে। তার রচনা প্রায় চল্লিশের অধিক ভাষায় অনূদিত হয়েছে। অস্তিত্তের অসহনীয় লঘুতা, অমরত্ব, জীবন অন্য কোথাও, মস্করা, বিদায়ী ভোজসভা, হাসি ও বিস্মরণের বই প্রভৃতি পৃথিবী বিখ্যাত উপন্যাসের লেখক তিনি।মিলান কুণ্ডেরা; অস্তিত্তের অসহনীয় লঘুতা; সন্দেশ ঢাকা; পৃষ্ঠা-২য় ফ্লেপ।  প্রায় প্রতি বছরই সাহিত্যে নোবেল প্রাইজের শর্টলিস্টে তার নাম থাকে।  তার রচিত প্রথম উপন্যাস 'ঠাট্টা' (The Joke)। উপন্যাসের শিল্পরূপ (Art of the Novel) তার ফরাসি ভাষায় লেখা একটি ননফিকশান। রাজনৈতিকভাবে তিনি মানবতাবাদী উদারনৈতিক। সরকারের সাথে মতানৈক্যের জন্য তিনি দেশ ত্যাগ করেন। প্রায় গত চল্লিশ বছর ধরে তিনি ফ্রান্সে বসবাস করছেন।  তথ্যসূত্র  2| <i>নির্বাসন, পরবাস, ঘরে ফেরা<i>: মিলান কুন্দেরা ; শুভময় রায়; 'পরবাস' ৯২  বিষয়শ্রেণী:১৯২৯-এ জন্ম বিষয়শ্রেণী:চেক ঔপন্যাসিক বিষয়শ্রেণী:লেজিওঁ দনর প্রাপক বিষয়শ্রেণী:চেক দার্শনিক বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:২০শ শতাব্দীর ফরাসি অনুবাদক বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:সংস্কৃতির দার্শনিক বিষয়শ্রেণী:ইতিহাসের দার্শনিক বিষয়শ্রেণী:সাহিত্যের দার্শনিক বিষয়শ্রেণী:সামাজিক দার্শনিক বিষয়শ্রেণী:সাম্যবাদ সম্পর্কে লেখক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি পুরুষ ঔপন্যাসিক বিষয়শ্রেণী:ফ্রান্সের নাগরিকীকৃত নাগরিক
৩৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটত্রিশতম আয়োজন। ২০১৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে অজ্ঞাতনামা শ্রেষ্ঠ চলচ্চিত্রসহ সর্বাধিক ৫টি বিভাগে পুরস্কার অর্জন করে।  বিজয়ীদের তালিকা বিভাগবিজয়ীচলচ্চিত্র শ্রেষ্ঠ চলচ্চিত্র   অজ্ঞাতনামা শ্রেষ্ঠ পরিচালক  তৌকীর আহমেদ  অজ্ঞাতনামা শ্রেষ্ঠ অভিনেতা  চঞ্চল চৌধুরী  আয়নাবাজি শ্রেষ্ঠ অভিনেত্রী  মাসুমা রহমান নাবিলা  আয়নাবাজি শ্রেষ্ঠ পার্শ্বচরিত্রে অভিনেতা  ফজলুর রহমান বাবু  অজ্ঞাতনামা শ্রেষ্ঠ পার্শ্বচরিত্রে অভিনেত্রী  মৌসুমী হামিদ  পূর্ণদৈর্ঘ্য প্রেম কাহিনি ২ শ্রেষ্ঠ সঙ্গীত পরিচালক  পিন্টু ঘোষ  অজ্ঞাতনামা শ্রেষ্ঠ পুরুষ কণ্ঠশিল্পী  ফজলুর রহমান বাবু  অজ্ঞাতনামা শ্রেষ্ঠ নারী কণ্ঠশিল্পী  সিঁথি সাহা  ভোলা তো যায় না তারে শ্রেষ্ঠ চিত্রগ্রাহক  রাশেদ জামান  আয়নাবাজি বিশেষ জুরি পুরস্কার  কুমার বিশ্বজিৎ  সারাংশে তুমি  আরও দেখুন  ৪১তম জাতীয় চলচ্চিত্র পুরস্কার (বাংলাদেশ)  ১৯তম মেরিল-প্রথম আলো পুরস্কার  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:২০১৬-এর চলচ্চিত্র পুরস্কার
হাভিয়ের এর্নান গার্সিয়া (, ; জন্ম: ২৯ জানুয়ারি ১৯৮৭; হাভিয়ের গার্সিয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্স এবং আর্জেন্টিনা জাতীয় দলের হয়ে গোলরক্ষক হিসেবে খেলেন।  গার্সিয়া ২০১১ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন হাভিয়ের এর্নান গার্সিয়া ১৯৮৭ সালের ২৯শে জানুয়ারি তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১১  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ক্লাব আতলেতিকো তিগ্রের খেলোয়াড় বিষয়শ্রেণী:বুয়েনোস আইরেসের ফুটবলার
ক্যানিং রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ক্যানিং ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে প্রতিষ্ঠিত বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন
নুনগোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।  অবস্থান নুনগোলা ইউনিয়ন বগুড়া সদর উপজেলার হাজরাদিঘী গ্রামে অবস্থিত। যোগাযোগ  বগুড়া সদর উপজেলা থেকে রিকশা, সিএনজি ও বাসযোগে এই ইউনিয়নে আসা যায়।  আয়তন এই ইউনিয়নের মোট আয়তন ১৫.৪১ বর্গকিলোমিটার। ইতিহাস এই ইউনিয়নটি ঐতিহ্যবাহী নুনগোলা গ্রামের নাম অনুসারে নামকরণ করা হয়েছে । বর্তমানে ইউনিয়নটি পূর্নগঠনের কারণে নুনগোলা গ্রামটি নিশিন্দারা ইউনিয়নে অন্তর্ভুক্ত করা হয়েছে। অত্র ইউনিয়নে বিখ্যাত ঘোড়াধাপ হাট অবস্থিত।  জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২০,৯৩৪ জন।  প্রশাসনিক কাঠামো নুনগোলা ইউনিয়ন ৮টি গ্রাম ও ৮টি মৌজার সমন্বয়ে গঠিত। গ্রামসমূহ হলোঃ  রজাকপুর         অন্তাহার               তেলধাপ               দারিয়াল            শশীবদনী            হাজরাদিঘী               কুকরুল             আশোকোলা  শিক্ষা ব্যবস্থা ২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৭৯%।। নুনগোলা ইউনিয়নে ৯টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয়, ২টি উচ্চ বিদ্যালয় এবং ৫টি মাদ্রাসা রয়েছে।  হাট-বাজার এই ইউনিয়নে ২টি হাটবাজার রয়েছে।  জনপ্রতিনিধি ইউনিয়নের বর্তমান চেয়ারম্যান জনাব বদরুল আলম।  ধর্মীয় উপাসনালয় নুনগোলা ইউনিয়নে মোট ৫২টি মসজিদ রয়েছে।  দর্শনীয় স্থান   উল্লেখযোগ্য ব্যক্তি   তথ্যসূত্র
১৩তম ইউরো-সিজেএফবি পারফরম্যান্স পুরস্কার ২০১১ সালের চলচ্চিত্র, টেলিভিশন ও সঙ্গীত শিল্পের সেরাদের স্বীকৃতি প্রদান করে। কালচারাল জানালিস্টস ফোরাম অব বাংলাদেশ (সিজেএফবি) কর্তৃক আয়োজিত অনুষ্ঠানটি ২০১৪ সালের ৮ই এপ্রিল ঢাকার  বঙ্গবন্ধু আন্তর্জাতিক সম্মেলন কেন্দ্রের হল অব ফেমে অনুষ্ঠিত হয়। অনুষ্ঠানটি উপস্থাপনা করেন নওশীন নেহরিন মৌ, আদনান ফারুক হিল্লোল ও ফারহানা নিশো।  বিজয়ী ২০১৪ সালের ৮ই এপ্রিল বিজয়ীদের পুরস্কার প্রদান করা হয়।  চলচ্চিত্র  বিভাগ পুরস্কার গ্রহীতা সেরা অভিনেতা শাকিব খান সেরা অভিনেত্রী সাদিকা পারভিন পপি  টেলিভিশন  বিভাগ পুরস্কার গ্রহীতা সেরা নাট্য পরিচালক মুহাম্মদ মোস্তফা কামাল রাজ সেরা অভিনেতা সজল নূর সেরা অভিনেত্রী আফসানা আরা বিন্দু ও নওশীন নেহরিন মৌ সেরা মডেল (পুরুষ) নিরব হোসেন সেরা মডেল (নারী) আনিকা কবির শখ  সঙ্গীত  বিভাগ পুরস্কার গ্রহীতা সেরা গায়ক হাবিব ওয়াহিদ সেরা গায়িকা সাবরিনা পড়শী সেরা সঙ্গীত পরিচালক আরেফিন রুমি সেরা ব্যান্ড লালন  বিশেষ পুরস্কার  আজীবন সম্মাননা - হুমায়ূন আহমেদ (মরণোত্তর)  পরিবেশনাকারী  কুমার বিশ্বজিৎ  সামিনা চৌধুরী  হাবিব ওয়াহিদ  আরফিন রুমি  সজল নূর  আনিকা কবির শখ  নিরব হোসেন  ফারাহ রুমা  মৌসুমী  লামিয়া মিমো  আরও দেখুন  ৩৭তম জাতীয় চলচ্চিত্র পুরস্কার (বাংলাদেশ)  ১৫তম মেরিল-প্রথম আলো পুরস্কার  তথ্যসূত্র  বিষয়শ্রেণী:সিজেএফবি পারফরম্যান্স পুরস্কার বিষয়শ্রেণী:২০১২-এর চলচ্চিত্র পুরস্কার বিষয়শ্রেণী:২০১২-এর টেলিভিশন পুরস্কার বিষয়শ্রেণী:২০১২-এর সঙ্গীত পুরস্কার
নির্বাচনি প্রশিক্ষণ ইনস্টিটিউট বাংলাদেশ নির্বাচন কমিশনের অধীনস্থ একটি সরকারি প্রতিষ্ঠান। প্রতিষ্ঠানটি নির্বাচনি কর্মকাণ্ডের সাথে  সকল কর্মকর্তা-কর্মচারী প্রশিক্ষণ দিয়ে থাকে। সাধারণত ইউনিয়ন পরিষদ, পৌরসভা, উপজেলা পরিষদ, জেলা পরিষদ, সিটি কর্পোরেশন এবং জাতীয় সংসদ নির্বাচনে ভোটগ্রহণ কর্মকর্তাদের দক্ষতা বৃদ্ধিতে কাজ করছে।    ইতিহাস  নির্বাচনি ইনস্টিটিউট প্রতিষ্ঠার আগে কর্মকর্তাদের প্রশিক্ষণ দেওয়া হত জেলা পর্যায়ে। এক্ষেত্রে ভালোমানের প্রশিক্ষক কিংবা নির্বাচন কর্মকর্তা তৈরির কোনো কার্যক্রম ছিলো না। ১৯৯৫ সালে নির্বাচনি প্রশিক্ষণে নতুন একটি ধারা তৈরি হলে প্রয়োজন পড়ে চৌকষ কর্মকর্তার। যার ফলে প্রতিষ্ঠিত হয় নির্বাচনি প্রশিক্ষণ ইনস্টিটিউট। এশিয়া ফাউন্ডেশন, নোরাড ও বাংলাদেশ সরকারের সহায়তায় এটি প্রতিষ্ঠা লাভ করে। ১৯৯৮ সালের ১ এপ্রিল প্রতিষ্ঠানটি সরকারের রাজস্ব খাতে স্থানান্তরিত হয়।   গঠন   প্রশিক্ষণ ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:  মহাপরিচালক: ১ জন  পরিচালক: ২ জন  উপ পরিচালক: ৪ জন  সহকারী পরিচালক: ৬ জন  প্রোগ্রামার: ১ জন  সহকারী প্রোগ্রামার: ১ জন  সহকারী মেইন্টেন্যান্স ইঞ্জিনিয়ার: ১ জন  মেডিকেল অফিসার: ১ জন   আরো দেখুন   বাংলাদেশ নির্বাচন কমিশন   তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত সরকারি সংস্থা
পুলিশ ট্রেনিং সেন্টার, নোয়াখালী বাংলাদেশের চারটি পুলিশ প্রশিক্ষণ কেন্দ্রগুলির একটি। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়।   বিবরণ  ১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন।   কোর্সসমূহ  +প্রধানত প্রশিক্ষণ প্রদান করা হয়ঃ-ক্রমিক নংশিক্ষানবিশদের পদবীসময়সীমা০১উপপুলিশ পরিদর্শক৬ মাস০২রিক্রুট কন্সটেবল (পুরুষ ও মহিলা)৬ মাস   তথ্যসূত্র   বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নোয়াখালী জেলার শিক্ষাপ্রতিষ্ঠান বিষয়শ্রেণী:পুলিশ প্রশিক্ষণ কেন্দ্র বিষয়শ্রেণী:১৯৭২-এ এশিয়া বিষয়শ্রেণী:বাংলাদেশ পুলিশ
ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন।   পরিচয়  গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেনগৌড়লেখমালা, পৃষ্ঠা ৩৭, কিন্তু পিতার রাজত্বকালেই তাঁর মৃত্যু ঘটে।রাখালদাস বন্দ্যোপাধ্যায়, বাঙ্গালার ইতিহাস, প্রকাশক- দে’জ পাবলিশিং, ১৩, বঙ্কিম চ্যাটার্জি স্ট্রিট, কলকাতা-৭৩, প্রথম দে’জ অখণ্ড সংস্করণ, জানুয়ারী, ২০০৮    তথ্যসূত্র   বিষয়শ্রেণী:পাল রাজবংশ
হেনোক-সোনলিন পারপুরা (Henoch-Schonlein purpura) হলো ছোট ছোট রক্তপ্রবাহের প্রদাহজনিত কারণে চামড়া, অস্থিসন্ধি, বৃক্ক এবং অন্ত্রের রক্তপাত ঘটার একটি অসুখ। শিশুদের মধ্যে এই রোগ দেখা যায়। গলায় সংক্রমণের পর এই রোগ দেখা দেয়। অস্বাভাবিক এলার্জির জন্যেও এই রোগ হতে পারে।  লক্ষণ  নিতম্ব এবং হাত-পায়ের পিছন দিকে কুমকুম রঙের কালশিটে দেখা দেওয়া  সন্ধিতে রক্তক্ষরণের ফলে ব্যথা ও ফুলা হওয়া  পেটের কামড়ানি ব্যাথা ও মলের সাথে রক্তপাত হওয়া  চিকিৎসা বিশ্রাম এবং ব্যথানাশক ওষুধে এই রোগ সেরে যায়। তবে অসুখের মাত্রা বেশি হলে কর্টিকোস্টেরয়েড প্রয়োগ করা লাগে। নইলে বৃক্কদাহ চলতে থাকলে বিভিন্ন সমস্যা দেখা দিতে পারে।  তথ্যসূত্র   বিষয়শ্রেণী:প্রদাহ বিষয়শ্রেণী:স্বতঃঅনাক্রম্য রোগ বিষয়শ্রেণী:বাতবিদ্যা বিষয়শ্রেণী:শিশুচিকিৎসা বিষয়শ্রেণী:নেফ্রোলজি বিষয়শ্রেণী:অজানা কারণের অসুস্থতা
মোহাঃ শোহিদ আলী (১৯১৪ - ১৯৯২) একজন বাংলাদেশী আইনজীবী ছিলেন।   কর্মজীবন  আলী পাকিস্তান ও বাংলাদেশের একজন আইনজীবী এবং রাজনীতিবিদ ছিলেন। তিনি ১৯১৪ সালে সিলেটের চাঁদভোরং (বিশ্বনাথ মহকুমা), এম মুসন আলী এবং কোরফুল নেছার ঘরে জন্মগ্রহণ করেন। আলী ছিলেন তিন ভাইবোনের মধ্যে দ্বিতীয়। তিনি চাঁদভোরং-এ প্রাথমিক শিক্ষা লাভ করেন এবং ১৯৩২ সালে মাধ্যমিক পাশ করেন। ১৯৩৬ সালে, আলী এমসি কলেজ, সিলেট থেকে তার স্নাতক ডিগ্রি এবং ১৯৪০ সালে ঢাকা বিশ্ববিদ্যালয় থেকে তার আইন বিষয়ে এলএলবি ডিগ্রি নেন। একই বছর, আলী একজন আইনজীবী হিসেবে সিলেট আইনজীবী সমিতিতে যোগ দেন এবং বিশ্বনাথ মহকুমা থেকে প্রথম মুসলিম আইনজীবী হন। ১৯৪৯ সালে তিনি ঢাকা হাইকোর্টের আইনজীবী নিযুক্ত হন। একই বছর, আলী স্থানীয় বোর্ডের সহ-সভাপতি এবং উত্তর সিলেটের মুসলিম লীগ শাখার সম্পাদক হন।  পাকিস্তান সৃষ্টির আগ পর্যন্ত লাহোর প্রস্তাব পাস হওয়ার পর, আলী পাকিস্তান আন্দোলনে অত্যন্ত সক্রিয় ছিলেন। ১৯৫২ সালে তিনি অল সিলেট জেলা মুসলিম লীগ শাখার সম্পাদক হন। ১৯৭০ সালে, তিনি নিখিল পাকিস্তান কাউন্সিল মুসলিম লীগের সহ-সভাপতি নিযুক্ত হন। সেই সময়ে তিনি দলের ভারপ্রাপ্ত সভাপতিও হন যখন মূল সভাপতি মিয়া মমতাজ মুহাম্মদ খান দৌলতানা পদত্যাগ করেন।  ১৯৬৯ সালে, আলী পাবলিক প্রসিকিউটর (পিপি) হন এবং একই বছর তিনি সিলেট আইনজীবী সমিতির সম্পাদকও হন। ১৯৭৫-৭৬ এবং ১৯৮৫ সালে তিনি আইনজীবী সমিতির সভাপতি নির্বাচিত হন।  ১৯৭৬ সালে বাংলাদেশে মুসলিম লীগ পুনঃপ্রতিষ্ঠিত হলে আলী ভাইস প্রেসিডেন্ট হন। এরপর তিনি বিভক্ত মুসলিম লীগের সভাপতি হন। ১৯৮৬ সালে, তিনি বাংলাদেশ জাতীয়তাবাদী দল (বিএনপি) এর অন্যতম সহ-সভাপতি এবং সিলেট জেলা শাখার সভাপতি হন।  ১৯৯২ সালে, আলী আইনজীবী হিসাবে ৫০ বছর পূর্ণ করার জন্য সিলেট আইনজীবী সমিতি কর্তৃক স্বর্ণপদক লাভ করেন।   ব্যক্তিগত জীবন  আলী সিলেটের ম্যাজিস্ট্রেট আহমেদুল্লাহর মেয়ে এবং সাংবাদিক ও ডন পত্রিকার সম্পাদক আলতাফ হোসেনের ছোট বোন খায়রুন্নেছা মনিকে বিয়ে করেন। তাদের তিন মেয়ে ও দুই ছেলে। তারা সকলেই জীবনে সুপ্রতিষ্ঠিত।  ১৯৯২ সালে, আলী সিলেটে মারা যান।  তথ্যসূত্র  বিষয়শ্রেণী:১৯১৪-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সিলেট বিভাগের রাজনীতিবিদ বিষয়শ্রেণী:বিশ্বনাথ উপজেলার ব্যক্তি
সমাজতান্ত্রিক নারীবাদী দল ১৮৯৯ সালে লুইস সাউমোনিউ ও এলিসাবেথ রেনাউড দ্বারা প্রতিষ্ঠিত হয়েছিল, উভয়ই শ্রমিক শ্রেণীর সমাজতন্ত্রী যারা ফ্রান্সের শ্রমিক শ্রেণীর মধ্যে নারীবাদ আনতে চেয়েছিলেন। সমাজতান্ত্রিক আন্দোলন ও নারীবাদী আন্দোলন উভয়ই বিদ্যমান ছিল, কিন্তু এই বিন্দুর আগে সামান্য সমাপতিত অংশ ছিল।  ইতিহাস  শতাব্দীর শুরুতে চার মিলিয়নেরও বেশি ফরাসি মহিলা বাড়ির বাইরে অ-কৃষি শ্রমে কাজ করছিলেন, কিন্তু সংগঠিত সংস্কার প্রচেষ্টায় তাদের প্রতিনিধিত্বের অভাব ছিল।Boxer, Marilyn J., and Jean H. Quataert, eds. Socialist Women: European Socialist Feminism in The Nineteenth and Early Twentieth Centuries. New York: Elsevier North-Holland, 1978. Print. সমাজতান্ত্রিক নারীবাদী দল শ্রমজীবী নারীদের প্রতিনিধিত্বের জন্য একটি অবস্থান প্রদানের আশা করেছিল।  সমাজতান্ত্রিক নারীবাদী দল এর মূল ইশতেহারে বলা হয়েছে যে তারা "পুঁজিবাদ দ্বারা ব্যাপকভাবে শোষিত, আইন দ্বারা এবং বিশেষ করে কুসংস্কারের দ্বারা পুরুষদের অধীন মহিলাদের উপর দ্বৈত নিপীড়নের অবসান ঘটাতে চায়।"French, Marilyn. "Part One: The Twentieth Century- Revolution." From Eve to Dawn: A History of Women. New York: Feminist at the City University of New York, 2008. 41-43  দলটি দ্রুত জনপ্রিয়তা লাভ করে, কিন্তু এটি পুরুষ সমাজতন্ত্রীদের থেকে অনাগ্রহের পাশাপাশি বুর্জোয়া ও সর্বহারা নারীবাদীদের মধ্যে শ্রেণী বিরোধের শিকার হয়।  এই শ্রেণী দ্বন্দ্বের একটি ভাল উদাহরণ ১৯০০ সালের একটি কনভেনশনে দেওয়া পরামর্শে দেখা যায় যে, গৃহকর্মীরা প্রতি সপ্তাহে পূর্ণ দিন ছুটি পান, যা ইতোমধ্যে শিল্প শ্রমিকদের জন্য অভিযোজিত একটি পরিমাপ। বুর্জোয়া নারীবাদীরা দ্বিধান্বিত। "নীতিগতভাবে সংস্কার গ্রহণ করার জন্য যথেষ্ট মানবিক হলেও, যখন এই ধরনের সংস্কারগুলি তাদের জীবনযাত্রাকে হুমকির মুখে ফেলে ছিল তখন তারা বিরত ছিল।"Sowerwine, Charles. Sisters or Citizens?: Women and Socialism in France Since 1876. Cambridge: Cambridge UP, 1982. Print.  সমাজতান্ত্রিক নারীবাদী দল-এর দুই প্রতিষ্ঠাতার মধ্যে দ্বন্দ্বের আকারে কিছু দ্বন্দ্বের সম্মুখীন হয়েছিল, যাদের শুরু থেকেই তাদের পার্থক্য ছিল। এলিসাবেথ রেনাডের লক্ষ্য ছিল সমঝোতামূলক; তিনি সমাজতন্ত্র ও বুর্জোয়া নারীবাদের মধ্যে ব্যবধান দূর করার আশা করেছিলেন। অন্যদিকে লুইস সাউমোনেউ বুর্জোয়া নারীবাদীদের ঘৃণা করতেন, মনে করেছিলেন যে তারা শ্রমিক শ্রেণীর বাস্তবতার সাথে অপরিবর্তনীয়ভাবে যোগাযোগের বাইরে ছিল। তথ্যসূত্র   বিষয়শ্রেণী:১৮৯৯-এ প্রতিষ্ঠিত সংগঠন বিষয়শ্রেণী:সমাজতান্ত্রিক নারীবাদ বিষয়শ্রেণী:ইউরোপে উদারনীতিবাদ বিষয়শ্রেণী:উদারতাবাদী নারীবাদ বিষয়শ্রেণী:১৮৯৯-এ ফ্রান্সে প্রতিষ্ঠিত বিষয়শ্রেণী:নারীবাদ ও ইতিহাস
সেভিংস অ্যাকাউন্ট ২০২২ সালে মুক্তিপ্রাপ্ত একটি থ্রিলার নাট্য বাংলা ভাষার ভারতীয় চলচ্চিত্র। এটি পরিচালনা করেছেন রাজা চন্দ। মুখ্য ভূমিকায় আছেন অঙ্কুশ হাজরা ও সায়ন্তিকা বন্দ্যোপাধ্যায়। চিত্রনাট্যটি একটি ব্যাংক ডাকাতিকে কেন্দ্র করে গড়ে উঠেছে।   পটভূমি  একজন ব্যক্তি একটি ব্যাঙ্কে প্রবেশ করে এবং তার দাবি পূরণ না হওয়া পর্যন্ত মানুষকে জিম্মি করে রাখার সিদ্ধান্ত নেয়।   অভিনয় শিল্পী    অঙ্কুশ হাজরা - অভিমন্যু  সায়ন্তিকা বন্দ্যোপাধ্যায় - পুলিশ অফিসার   ঐন্দ্রিলা ব্যানার্জী  পিয়ান সরকার   মুক্তি  চলচ্চিত্রটি ২০২২ সালের ১১ই নভেম্বর জি৫ ওটিটি প্লাটফর্মে মুক্তি দেওয়া হয়।   তথ্যসূত্র    বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
মুহাম্মদ আজিজ বা মোহাম্মদ আজিজ নিম্নলিখিত ব্যক্তির নামের একটি বিকল্প বানান হতে পারে:   মুহাম্মদ আজিজ খান (জন্ম ১৯৪)), পাকিস্তানি সেনা কর্মকর্তা   মোহাম্মদ আজিজ (১৯৫৪-২০১৮), ভারতীয় নেপথ্য গায়ক   মুহাম্মদ আজিজ খান, (জন্ম ১৯৫৫) একজন ধনাঢ্য বাংলাদেশী ব‍্যবসায়ী যিনি সামিট গ্রুপের প্রতিষ্ঠাতা এবং চেয়ারম্যান।   আরো দেখুন    মোহাম্মদ আজিজি (জন্ম ১৯৮৮), ইরানি ফুটবলার   মোহামাদ আজিজ (জন্ম ১৯৪০), মালয়েশিয়ার রাজনীতিবিদ
জাভানীয় ভাষায় হামজাকে (ء) তিন-কোয়ার্টার-উচ্চ দেখাতে  টেমপ্লেটটি ব্যবহৃত হয়।    ব্যবহার   পূর্বনির্ধারিত ব্যবহার  {{Jawi-HamzaThreeQuarter}} উদাহরণ: '''বেসুত দারুল ইমান রাজ্য''' ({{lang-ms|Kerajaan Besut Darul Iman}}; [[জাভি লিপি|জাভি]]: كراجا{{Jawi-HamzaThreeQuarter}}ن بسوت دارالايمان) ঐতিহাসিকভাবে [[মালয় জাতি|মালয় রাজ্য]] ছিল ... বেসুত দারুল ইমান রাজ্য (; জাভি: كراجان بسوت دارالايمان) ঐতিহাসিকভাবে মালয় রাজ্য ছিল ...  ব্যক্তিগতকৃত ব্যবহার  {{Jawi-HamzaThreeQuarter|<height>}} উদাহরণ: <big>كراجا{{Jawi-HamzaThreeQuarter|4}}ن برساتو بريتن راي دان ا{{Jawi-HamzaThreeQuarter|4}}يرلن‌د اوتارا</big> كراجان برساتو بريتن راي دان ايرلن‌د اوتارا <big><big>'''ڤمشهورن کمرديکا{{Jawi-HamzaThreeQuarter|5}}ن'''</big></big> ڤمشهورن کمرديکان